કેરેબિયન સ્પિનર સુનીલ નરૈન ફરી એક વખત કેપ્ટન ગૌતમ ગંભીરનો હુકમનો એક્કો સાબિત થઈ શકે છે. નરૈને કેકેઆર તરફથી અત્યાર સુધી ઘણું સારું પ્રદર્શન કર્યું છે. સ્પિન વિભાગમાં તેનો સાથ આપવા માટે શાકિબ અલ હસન અને ચાઇનામેન બોલર કુલદીપ યાદવ છે, જેણે ઓસ્ટ્રેલિયા સામે ધર્મશાલા ટેસ્ટમાં પ્રભાવશાળી પદાર્પણ કર્યું હતું. ઉમેશ યાદવ શરૂઆતની બે મેચમાં રમવાનો નથી તેથી ન્યૂઝીલેન્ડના ફાસ્ટ બોલર ટ્રેન્ટ બોલ્ટ પાસેથી કેકેઆર સારા પ્રદર્શનની આશા રાખી રહી છે.